
I 
Húskveðja, 


flutt af 
dómkirkjupresti, prófasti herra Á. Johnsen, 





Motain hlýtur að hverfa til jarðarinnar aptur, hvar 
hún áður var; — en áður vér berum hana í jarðar- 


- innar skaut, til grafarinnar, þá dvelur kærleikinn 


hér litla stund í sárri endurminníng. Því það er 
sæt nauðsyn fyrir hina eptirlifendu einmitt á þessum 
stað, að flytja þeirra andaða ástvin hina síðustu 
kveðju. Dauði, skilnaður, burtför, hve bitur eru 
þessi nöfn! hve mjög hrífið þið á hvers manns 
hjarta með þeim sviða, sem eingin túnga fær lýst? 
Skyldi nokkur sá vera til, hverjum guð hefir veitt 


„ tilfinníng fyrir kærleika, sem hann hefir látið smakka 


þá gleði, sem kærleikur veitir, skyldi nokkur sá 
vera til, erllifir í sambúð við elskaða vini, að hjarta 
hans komist ekki við í innstu fylgsnum, 'Svo opt 
endurminnfng sofnaðra ástvina stendur lifandi í huga 
hans? Ó, það er húsfaðirinn, sem nú á að út-berast 
úr hans jarðneska bústað; það er kennarinn, sem 
nú ætlar að segja skilið við sína fyrri lærisveina, 
samþjóna og vini; það er vísindamaðurinn, sem nú 

ætlar að yfirgefa þann bústaðinn, hvar hann seint 
og snemma rækti vísindamannsins helgu köllun; 
það er ektamakinn og faðirinn, sem nú skilur að 
sýnilegum návistum við maka og börn. Ó, hver af 
oss, sem stöndum í kríng um þessar líkbörur, á 
hús og heimili, og finnur ei, hvað önnur eins stund 
og þessi ber í skauti sér? Hver af oss, sem hér 
erum staddir, og höfum notið tilsagnar hans, sem 
hér liggur lík, getur söð svo *þessar líkbörur, að 
hann ekki renni huga til fyrri daganna, að hann ei 
lifandi minnist þess, er hann sat við fætur þessa 
elskaða læriföður, að hann ei af heilum hug þakki 
honum það þekkíngarsæði, er hann sáði í sálu hans, 
þann vísinda - anda, er hann blés í brjóst honum, 
það fagra eptirdæmi sannkallaðs vísindamanns, er 
hann gaf honum? Hver af þeim, sem fyrr eða síð- 
ar vann með honum að sama verki, að menntun 
hinna úngu, hver af þeim mun fá svo kvadt hann 
nú í síðasta sinni, að hann ekki af öllu hjarta þakki 
honum ástríka samvinnu, þakki honum þá mörgu 
skemmtunarstund, þann margfalda lærdóm, sem hann 
hefir haft af hans góðlátlegu umgeingni, hans upp- 
byggilega tali? Hinir seinni samþjónar hans í þessu 
starfi hafa beðið mig, í sínu nafni að flytja honum. 
þessa kveðju, og „eg gjöri það hör með af heil- 
um hug. 

Og hver haldið þér þá að sö kveðja hinna 
eldri samþjóna hans, sem, eins.og hann, höfðu 
feingið hvíld frá því verki, hverju þeir, eins og 

hann, höfðu helgað allt sitt líf, en ekki enn nú hafa 
feingið lausn frá þessa lífs fallvöltu veru? Mun 
ekki þeirra kveðja einnig anda hinum sárasta sökn- 
uði, hinu heitasta þakklæti, hinni innilegustu eptir- 
lángan, að fá að vera þar sem hann er, hjá hon- 
um, sem tekur vilja fyrir verk, sem setur þá yfir 
mikið, sem hér voru trúir yfir hinu minna? 

Og þér, hans vinir og kunníngjar, þér, sem 
fyrr eða síðar bunduð vináttu við hann, fáið þör 
svo litið þetta náföla lík, að sár sorg ekki skeri 
hjarta yðar, sár söknuður, fylli brjóst yðar, og að 
þér af innsta hjartans grunni þakkið honum álla 
hans tryggð, alla hans vinsemd, öll hans kærleiks- 
hót? Já, hver, sem ann þessu landi, hver, sem 
ann sönnum vísindum, skyldi geta svo litið þessar 
líkbörur, að hann ei með trega hugsi til þess, að 
hér er fallinn sá, sem með sínum lærdómi hefir 
gjört  fósturjörð sinni „einhvern hinn mesta sóma, 
unnið vísindunum ómetanlegt gagn, „og sem mundi 
hafa gjört það enn betur, ef heilsu og lífs hefði 
leingur verið auðið ? 

Og hvílík mun þá kveðja þeirra, sem hans 
hjarta stóðu næst? hve innileg og heit þeirra, sem 
„nutu hans daglegu umgeingni, hverra yndi og stoð 
hann var, sem misstu með honum það, sem þeim var 
dýrmætast á jörðu, maka, föður, forsorgara, ráð- 
gjafa og vin? Ó kærleiki, hve mikla gleði, en líka 
hve óumræðilega sorg býr þú jarðarinnar börnum ? 
Hve opt ollir þú hjartanu þess sviða, sem ekkert 

heimslán alveg fær deyft, djúpra ógurlegra sára, 
sem eingin tímaleingd alveg fær grædt? Og er það 
þá að undra, þó hún fljóti í tárum, hverri þú hafðir 
gefið hjarta þitt, þar með þér hné í dauðans djúp 
hennar hálfa líf, — þó börnin grátandi standi í 
kríng um líkbörur þínar, þar eð það hjartað er 
kólnað, sem elskaði þau svo heitt, og þau nú eiga 
eingan föður framar á jörðu?  Léttið á hjarta yðar, 
kæru ástvinir, með því að þylja guði yðar raunir, 
að úthella heitu táraflóði; það er fögur fórn hjartan- 
legrar elsku á gröf andaðs vinar, ástkærs maka, 
elskandi föður. 

En tíminn er kominn, að vér flytjum líkamann 
(andinn er hjá guði) úr hans jaróneska bústað í guðs 
hús, svo að eins og það húsið var hið fyrsta, er 
veitti honum viðtöku, við hans inngáng í þenna 
heim, og ávallt síðan var hans kærasti staður, eins 
sé það líka nú hið síðasta, er hann kveður við sína 
útgaungu héðan. En þú, drottinn, vertú styrkleiki 
þeirra, sem með sárri sorg gánga hér á eptir líki 
þeirra ástvinar, og gef þeim að eignast þeirra sálir 
í þolinmæði. Afnastú ekkju hins framliðna, hans 
afkvæmi, hans ætt; lít marga honum líka af henni 
kvikna landinu til gagns og sóma. Og eins og vor 
framliðni heilsaði oss við vora inngaungu í þessi 
híbýli með: þeim sálmi, er vér nýlega súngum!, og 


2 


löt oss þar með líka sem sjá inn í sína guðelsk- 





7 
3) Á undan húskveðjunni var súnginn sálmurinn 386 í 

andi, sann-auðmjúku sál, eins viljum vér líka nú, 
áður vér flytjum héðan hans jarðnesku leifar, láta 
hann sjálfan tala til vor, heyra líka sem af hans 
eigin munni, hvað hann hefir að segja oss til hugg- 
unar, hvernig hann vill, vér tökum því, sem hér 
er skeð, tökum hverju, sem mætir, og í því skyni 
- sýngja þenna sálm hans: 
Guð, sem allri gæfu ræður minni. 

Ó,.svo far. þá í friði elskaði maki, elskaði faðir, 
elskaði vinur, elskaði lærifaðir. Þar er einginn á 
því heimili, hvers sómi og stoð þú varst, sem ekki 
blessi þína minníngu; einginn af öllum þeim, sem 
hör eru, viðstaddir, „af öllum þeim, sem þig rétt 
þekktu, sem ekki með hryggum huga hrópi á. eptir 
þér sína síðustu kveðju. Far vel í Jesú nafni. 
Amen. 





1) Nr. 344 í Sálmabókinni. 





TI. 
Likræða, 


flutt í kirkjunni af 
dómkírkjúpretti, prófasti herra Á. Johnsen. 





Eg þarf ekki að segja yður, háttvirtu tilheyrendur, 
þér vitið það sjálfir, og játið efalaust, að hér er 
hniginn til moldar einhver hinn bezti og merkasti 
sonur þessa lands; að það er dauðsfall einhvers 
hins mesta vísindamanns, sem í þetta skipti hefir 
kallað oss hér saman í guðs húsi; og eg þykist viss 
um, að einginn, sem hann rétt þekkti, og sem af 
heilum hug elskar þetta land og þess sóma, hafi 
svo heyrt lát hans, að sú ósk ekki hafi hreift sör 
í brjósti hans: „Drottinn, gef oss marga honum 
íka“, að hugur hans hafi ekki fyllzt tregablöndn- 
um söknuði. — Ekki hné hann að vísu til jarðar 
að vordögum hans lífs, heldur að áliðnu sumri þess; 
ekki eptirlöt hann ekkju og börn í eymd og ör- 
byrgð, án þess, svo framt honum var unnt, að hafa 
syrgt fyrir þeirra framtíð; ekki var honum héðan 
burt kippt, áður honum gæfist tími og færi á, að 
sýna, hver hann var, að láta eptir sig liggja menj- 
ar dyggóngs og uppbyggilegs lífs. En þó sumri 

hans lífs væri farið heldur út að halla, voru sál- 
arkraptar hans samt óveiktir, sem að vordegi þess. 
Þó hann ekki eptir skildi ekkju og börn í eymd 
og örbyrgð, þá hefir hún samt misst þann, sem var 
hennar yndi og stoð, börnin ástríkasta föður, heim- 
ilið sína heiðurskórónu. Hann hafði að vísu aflokið 
miklu í heiminum, leingi verið sómi þess lands, hvers 
sonur hann var; en það sýndist, sem hann hefði 
getað verið það mörg ár enn, ef það hefði verið 
vilji hins alvísa. Já, það sýndist hart nær, sem hann 
má ske nú mundi verða það hvað mest; því ein- 
mitt nú var hann kominn í þá stöðu, sem hann 
bezt: sýndist kjörinn fyrir, að lifa vísindunum, að 
starfa í þeirra þjónustu, án þess að hindrast þar frá 
af nokkurri jarðneskri sýslan. Og hver veit, hverju 
hann mundi hafa afrekað með hans gáfum, hans 
lærdómi, hans iðjusemi, ef leingra lífs hefði verið 
auðið, hve mikið vísindin hafa misst við hans, frá- 
fall? En lífsstundirnar voru á enda, og dauðans 
eingill kom, og sókti það, sem skaparans var, og 
líkaminn andvana liggur hér, búinn til moldar. 

Og með hverju viljum vér nú heiðra útför þessa 
mikla manns? vér fáum með eingu betur gjört það, 
en með því að skoða hans líf, að virða fyrir oss 
hans dæmi; því hvorttveggja var næsta eptirtekta- 
vert, fagurt og heiðarlegt, og þess verðugt, að því 
sé á lopt haldið. Já, lukkuleg sú þjóð, heppið það 
land, sem á marga honum líka. 

Vor framliðni, doctor Sveinbjörn sálugi 

Egilsson, var fæddur í þenna heim að Innri- 
Njarðvík þann 6. marzm. 1791. Foreldrar hans 
voru merkisbóndinn Egill Sveinbjörnsson og Guð- 
rún Oddsdóttir, sem þar bjuggu. Árið 1801 komu 
þau þessum syni sínum fyrir hjá -konferenzráði 
Magnúsi sáluga Stephensen, sem tók að sör að sjá 
fyrir menntun hans, eins og svo margra annara, 
hvar á meðal ekki fárra helztu manna sona á landi 
hér, með hverjum vor framliðni þannig uppólst, og 
batt þann kunníngskáp og vináttu við, sem ávallt 
síðan, við hölzt, allt til dauðadags. Hafði hann þar 
fleiri kennara, og þar á meðal seinast þann, sem 
lángt er hafinn yfir mitt hrós, stiptprófast Áma 
Helgason, frá hverjum hann með heiðri útskrifaðist 
1810, og hvar eg ætla að hann fyrst hafi lært að 
þekkja „og komizt í kunníngskap við hinn mikla 
málfræðíng, háskólakennara sáluga Rask, sem má 
ske með fram gaf tilefni til þess, hverja stefnu vís- 
inda-iðkun hans einkanlega tók, og að það ávallt 
var hans kærasta iðja, að fást við norræn fornfræði. 
Eptir að vor framliðni var útskrifaður, var hann 
fyrst nokkur ár um kyrrt á landi hér, þar til hann 
sumarið 1814. sigldi til Kaupmannahafnar háskóla, 
hvar hann um veturinn eptir nýár — því ferðin niður 
, gekk svo seint — tók hið fyrsta lærdómspróf með 
miklum heiðri, aðaleinkunnin var dável, og 3v0 ár- 
ið. eptir hið annað próf, sem gekk svo vel, að aðal- 
einkunnin var afbragðs-vel, og hann sæmdur opin- 
beru hrósi. Tók“ hann þá strax fyrir sig guðfræði, 

og það með þvílíku kappi, að hann í byrjun árs- 
ins 1819 tók embættispróf með bezta. vitnisburði. 
Hefi eg heyrt til þess tekið af þá verandi kennur- 
um háskólans, hve fallegt mál hafi verið á hans 
skriflegu annsvörum, hve vel geingið frá þeim, og 
það svo mjög, að fáir hafi gjört það eins vel: 
Þetta sama ár, sem vor framliðni lauk sér af við 
háskólann, var hann strax um vorið settur undir- 
kennari við skólann á Bessastöðum; gegndi hann 
því starfi, á meðan skólinn var þar. En þegar af- 
ráðið var, að hann skyldi flytjast þaðan og híngað 
til Reykjavíkur, var hann feinginn. til að takast á 
hendur umsjón hans, sem Rektor, þar eð sá, sem 
í35 ár hafði haft það starf á hendi, beiddist lausn- 
ar frá því, og girntist hvíld eptir svo lángt dags- 
verk. Sigldi vor framliðni þá á opinberan kostnað 
um haustið 1845 í því skyni til Kaupmannahafnar, 
hvar hann var um veturinn, en kom aptur um vorið, 
og tók við þessu starfi; hafði hann það á hendi, 
þar til hann veturinn 1851 beiddist lausnar frá því, 
sem honum allra-náðugast var veitt fyrir liðugu ári 
síðan. Hver að voru tildrög hér til, vil eg helzt 
leiða hjá mér á að minnast, enda er það líka svo 
alkunnugt og nýskeð, að því væri of aukið, auk 
þess að því og öllu þar að. lútandi er svo varið, 
að því væri bezt sem fyrst gleymt. 

Vor framliðni var eingiptur; giptist hann 20. d. 
júním. 1822 júngfrú Helgu Gröndal, sem nú sárt- 
saknandi syrgir hans mikla missi. Hjónaband hans 

blessaði guð 12 afkvæmum, hvar af 9 lifa, 3 'synir 
og 6 dætur, sem öll eru ógipt, að tveimur stúlkum 
undanteknum. 

Hvað heilsufar vors framliðna snertir, þá var 
það allt af gott, þó hann eptir útlitinu að dæma 
ekki sýndist sterkbyggður, og hann var eingri van- 
heilsu bundinn; þess vegna kom það öllum svo 
óvart, þegar hann 14 dögum fyrir sitt andlát allt í 
einu lagðist í rúmið, eptir að hann kvöldið áður 
hafði geingið til rekkju alveg heill og. hraustur. 
þó lítið á bæri, hafði hann að vísu laungu áður 
kennt þessa sjúkleika, sem þá lagði hann í rúmið, 
en æstist nú svo mjög við ofkælíng, að hann þann 
17. þessa mánaðar um hádegisbil varð hans dauða- 
mein. Var þjáníngin samt aldrei sérlega mikil, eða 
að: minnsta kosti ekki nema með köflum saman, enda 
bar hann hana líka með honum vanalegri stillíngu 
og þolgæði, án minnsta kveins og kvartana, sá 
dauða sinn fyrir laungu áður, og beið hans rólegur; 
því þó lífið væri ei leingra, en þetta, var hann 
samt má ske saddur lífdaga, og samvizka hans 
„sagði honum líka, að hann ekki með ásettu ráði 
hefði viljað gjöra nokkrum mein. Máli og rænu 
hélt hann til hins síðasta, svo hann gat gjört þær 
ráðstafanir, sem hann vildi, kvadt vini sína og sent 
hinum sína síðustu kveðju. 

" Hvað gáfur vors framliðna snerti, þá vita allir, 
vissi hann ei sjálfur, að þær voru sörlega góðar 
og farsælar: skarpleiki, lipurleiki, smekkur, fegurðar- 

tilfinníng, allt hvað eptir öðru, og þess vegna ein- 
hver afbragós-snilld á öllu, sem frá hans hendi 
kom, allt auðþekkt, sem hann hafði fjallað um. — 
Fróðleiksvinur og lærdómsmaður var hann hinn 
mesti, og: það munu fáar vísindagreinir hafa verið, 
á hverjar hann ekki bæri gott skynbragð. þó voru 
það einkum norræn fornfræði, sem ávallt voru hans 
mesta eptirlæti, enda mun líka óhætt að fullyrða, 
að hann hvorki fyrr né síðar hafi átt þar í sinn 
jafníngja, og að vart nokkur hafi ritað eins hreint 
og fallegt , íslenzkt mál og hann, eða eins alveg 
haft það í hendi sér, og yfir höfuð verið eins orð- 
hagur. Skáld var hann eitthvert hið liprasta, og 
eflaust hið bezta nú lifandi skáld hér á landi; er 
margt þess. konar til eptir hann, bæði á latínu og 
íslenzku, og nú seinast útleggíng Hómers kvæða í 
ljóðum, sem hann því miður ekki entist til að ljúka 
við, en sem að þeirra dómi, sem þetta hafa séð, 
mun vera það meistaraverk, sem einginn mun treyst- 
ast til eða vera fær um að fullenda. Margt er til" 
prentað eptir hann; að nafngreina það hér, yrði of 
lángt, en allt er það auóðkennt einhverri sérlegri 
snilld og vandvirkni, og þó mun margt enn nú ó- 
prentað; því hann var ekki sá, er þæktist af því, 
sem hann vissi, eða vildi láta mikið bera á því; nei, 
einginn gat verið. lítillátari en hann, og lausari við 
alla fordyld, einginn hæverskari í sínum dómi um 
sjálfan sig, og vægari í sínum dómi um aðra; hann ' 
þurfti þess ei með að rýra aðra, til að hefja sig- 

Í hvílíkum metum hann var fyrir lærdóm, bæði fjær 
og nær, kom meðal annars í ljós í því, að honum 
alveg óvitandi árið 1843 af háskólanum í Breslau 
var veitt nafnbót læriföður í guðfræði. Árið eptir 
var hann kosinn heiðursfélagi hins íslenzka bók- 
menntafðlags, eins og hann líka strax við stofnun hins 
norræna fornfræðafélags var kjörinn orðulimur þess. 
Mun óhætt að fullyrða, að hann hafi verið einn af 
þeim, sem lagði grundvöll þess, eins og hann líka 
allt til dauðadags var þess öflugasta stoð, vann fyrir 
það, með ritum sínum studdi og efldi þess heiður. 

Hann var allt af, eins og hann sást, tilgerðar- 
og hispurs-laus, hægur og hógvær, sí-glaður og góð- 
ur, smá-spaugsamur, án þess að meiða nokkurn. 
Einginn gat, verið orðvarari, en hann, -og einhver 
skemmtilegasti maður í fárra vina félagi, guðræk- 
inn og guðhræddur, iðjumaður til dauðadags hinn 
nesti; skipti hann tímanum milli heimilis síns, vina 
sinna og um fram allt sinna vísindalegu starfa, sem 
voru hans matur og drykkur. Hvort heimurinn lét 
honum vel eða illa, var hann ávallt hinn sami, 
geðið ávallt spakt, jafnlyndið og stillíngin óhögguð. 
Einginn gat verið friðsamari en hann, og minna 
fyrir að leita á aðra, og að komast í stríð. En 
legðist hann til. mótstöðu, var hann þöttur fyrir. 
Hann var fáskiptinn um hagi annara, og var Í því, 
eins og svo mörgu öðru, mjög ólíkur mörgum á 
vorum dögum, sem vegna afskiptasemi um annara 
efni gleyma því, sem sjálfum á herðum liggur. Í 

nýbreytni þessara tíma tók hann lítinn þátt; honum 
leizt ekki á hana, eins og hann yfir höfuð vildi sem 
minnst bendla sig við heiminn. Hann vissi, að þeir, 
sem það gjöra, verða opt að gánga í berhögg við 
„ hann, en það var ekki eptir hans geði. Hann var 
" of blíður og gæfur til þess, að honum gæti verið 
það lagið, að beita þeim strángleik, þeirri röggsemi, 
sem þar til útheimtist, of niðursokkinn í sín vís- 
indalegu störf til þess, að hann gæti viljað eiga 
miklu við ánnað að skipta. Hve ástúðlegur maki 
hann var, hve blíður faðir, hve elskulegur kennari, 
hve tryggur vinur, þess mun leingi með söknuði 
minnzt verða. 

Slíkur maður er þá hér úr garði geinginn, og 
eg vona, að eingum, sem hann rétt þekkti, þyki 
nokkuð ofhermt af því, sem hér hefir verið sagt. 
Oflof átti líka sízt við um hann, sem svo var frá- 
sneiddur öllu sjálfshrósi, öllum sjálfsþótta. Og er það 
þá ekki satt, sem eg í öndverðu sagði, að líf hans 
hafi verið eptirtektavert, fagurt og heiðarlegt, og 
þess verðugt, að því sé á lopt haldið? Eða virðist 
yður ei, að hér sö það skarð orðið, sem örðugt sé 
að fylla; það rúm autt, sem fáir séu færir að 
setjast í? Ó, von er þá, þó harmur sð á því 
heimili, hvaðan hann nýlega var úthafinn, þó ekkja 
hans niðurbeygð fylgi líki hans, þó börn hans með 
grátnum huga mæni eptir honum, þó vinir hans og 
kunníngjar sárt harmi hans missi, þó sérhver, sem 
ann þessu landi, sem elskar sanna menntun, tregi 

fráfall hans, sem var þess sómi, vísindanna útvalið 
verkfæri. 

En er það þá ekkert annað, en sorgarvein, en 
harmatölur, sem hér skulu heyrast, eintóm tár, sem 
hér skulu renna, sviði saknaðarins einn búa í brjósti 
oss? Eða, hvar erum vér þástaddir? Vér stöndum 
að vísu í kríng um lík andaðs ástvinar, er dauðinn 
sleit hart nær hastarlega úr höndum oss; en vér 
stöndum líka í kristnu musteri, í guðs húsi, þar 
sem trúarinnar og vonarinnar raust hljómar, þar 
sem hið helga orð er boðað, um hvert það heitir, 
að: það veiti bót “allra meina. Ó, svo látum oss 
opna hið hrygga hjartað fyrir þeirri huggun, sem 
sjálfur himininn lætur í té; látum oss þakka guti, 
sem lætur sorg og huggun ávallt haldast í hendur, 
sem aldrei leggur svo byrði á herðar, að hann ekki 
líka veiti styrk að bera hana. - Og svo látum oss 
þá vel hugfesta oss þá huggun, sem hér frambýóst 
oss, og vor fyrsta huggun er þá þetta: þitt stríð, 
sæli framliðni, „er nú úti, öll mæða þessa lífs á 
enda; þín leið hér á jörðu var ekki ávallt blómum 
stráð, mörg sorg lagðist  þúngt á þitt hjarta; þú 
barst þinn kross með miklu þolgæði, með sjaldgæfri 
stillíngu; aldrei heyrðist nokkurt óþolinmæðis-yrði 
af vörum þér; hvað sem mætti, geymdir þú hjarta 
þitt rósamt, og guði treystandi. En lof sé guði, 
nú er því öllu lokið, þitt stríð á enda, þú feingið 
hvíld; því grafarinnar ró fær eingin jarðnesk mæða, 
ekkert „stundlegt böl framar raskað.  Eingill með 

brugónu sverði gætir bústaða hinna framliðnu; inn 
fyrir þeirra takmark fær ekkert andstreymi brotizt. 
Já, frið hefir þú nú feingið, sæli framliðni, ekki ein- 
úngis grafarinnar frið, heldur líka himinsins. Dauð- 
inn er ekkert, hann er einúngis eitt augnablik, ein- 
úngis flutníngur frá hinu ófullkomna til hins full- 
komna; dauðinn er uppsvelgdur í sigur; það hefir 
þú nú sjálfur reynt; þín þrautgóða sál hefir nú hrist 
af sör sín jarðnesku fjötur, og laus og liðug flögrar 
hún nú nær hásæti hins eilífa. Það sem vör dupti 
klæddir einúngis leiðum í getgátu og trúum, það er 
nú bert og nakið fyrir þér, það sem vér nú grillum 
til, líka sem í ljósaskiptum, það sér þú nú augliti 
til auglitis. Þú ert nú kominn þángað, hvar brunn-. 
ur vizkunnar er, ert seztur við þá iðju í hinni 
himnesku Jerúsalem, sem aldrei lýir. Og svo er það 
þá að.eins hið jarðneska, sem er hnigið í dauðans 
djúp, og sem vér nú viljum skila jörðunni aptur, 
þinn æðri partur lifir enn, og er kominn til andanna 
réttu heimkynna, til bústaða hinna sælu himinbúa. 
Ó, hver veit, nema þinn sæli andi má ske á þessari 
stundu með Dluttekníng dvelji hjá þeim, sem hér 
harma þinn missi. Hjarta vort elskar þessa hugsun. . 
Og er það þá ekki, sem vör heyrum þig frá sæl- 
unnar bústöðum hugga þína ástvini, eins og vér 
heyrum þig hrópa til þeirra: „Grátið ekki yfir mör, 
gætið hófs í yðar harmi; mör líður vel, mig snertir 
ekkert jarðneskt böl. Að sýnilegum návistum er eg 


að vísu frá ykkur farinn, en guð mun vera með 

ykkur. þið hafið að vísu misst ykkar jarðneska 
föður og forsorgara, en hann lifir samt, sem er skjól 


ekknanna og faðir hinna föðurlausu; hann mun vera 


með ykkur. Varpið allri ykkar áhyggju upp á hann, 


honum er annt um ykkur, hann mun ekki sleppa 


hendi af ykkur, ekki yfirgefa; þið getið því hug- 
hraust sagt: Drottinn er vor hjálpari, vér viljum 
ekki kvíða“. 

Ó, látum oss því hugstyrkva flytja það, sem af 
jörðu er tekið, aptur í jarðarinnar skaut; þökkum 
guði fyrir vors. vinar fagra, uppbyggilega líf, fyrir 
allt það gagn, er hann vann heiminum, fyrir alla 
þá gleði, er guð veitti honum, fyrir alla þá mæðu, 
með hverri hann batt hjarta hans enn fastara við 
sig. Þökkum guði fyrir það, að hann tók hann 
héðan í tæka tíð, enn þótt of snemma fyrir 055. 
Þökkum guði fyrir þann blíða, fagra dauða, með 
hverjum hann gaf honum að enda sitt líf. Veit 
oss nú líka, ó faðir, sem honum erum sviptir, og 
sem með honum höfum misst þann, sem var vorum 
sambúðum til svo mikillar prýði, veit oss nægð þinn- 
ar náðar, svo að vör líka fáum lifað. þér til dýrð- 
ar, 053 og meðbræðrum til gagns, og gef landi voru 
sem flesta honum líka. Send þinn anda, sem líka 
heitir huggunarinnar andi, hans syrgjandi ekkjufrú, 
hans föðurlausu börnum, hans harmþrúngnu vinum 
og hans þjónum, svo að vér allir megum halda oss 
til þín í trú og kærleika, og ávallt verðum fastari 
í þeirri sannfæríng, að allt hljóti að þéna þeim til 

góðs, sem þig elska. Já, guð drottinn blessi pig, 
sæli framliðni, og varðveiti oss, sem enn þá teljumst 
í tölu hinna lifendu; drottinn láti sína ásjónu lýsa 
yfir þig á landi sælunnar, og sö oss náðugur, sem 
enn þá dveljum hér í dauðlegleikans landi; drottinn 
upplypti sínu augliti yfir þig og oss, hann gefi þér 
frið útvaldra, og oss frið trúaðra. Amen. 

Ill. 
Líkræða. 


flutt í kirkjunni af 


prófessor og doctor theol. herra BP. Pjeturssyni, 


ridd. af dannebr. 





Ð . . . . . st 
Sem einn af lærisveinum hins framliðna er eg geing- 


inn híngað, til að mæla fáein orð að skilnaði yfir 


moldum hans, með fram eptir tilmælum nokkurra 
annara hör verandi lærisveina hans, og átti eg því 
bágra með, að skorast undan þessu, sem mig sjálfan 
lángaði til, að geta látið þá hjartanlegu virðíngu í 
ljósi, sem eg ávallt hefi borið fyrir hinum framlióna, 
frá því eg var svo heppinn, að eiga hann fyrir 
kenniföður; jafnvel þó eg að hinu leytinu undir 
eins finni til þess, að eg var lítt fær um, að mæla 
eptir slíkan mann, og eg nú finni til þess, að eg 
get eingu bætt við það, sem af hálfu kristilegrar 
kirkju er búið að tala um hans frábæru mannkosti. 
En það er ekki heldur ætlazt til annars af mér, en 
að eg beri einfaldlega fram skilnaðarkveðju við- 
staddra lærisveina, sem elskuðu hann og virtu. 
Einginn okkar held eg hafi búizt við, að honum 
yrði kippt svo bráðlega burt frá okkur. Hann var 

nú kominn til hvíldar og næðis eptir lánga og 
dyggva embættisþjónustu, og við bjuggumst allir 
við, að hann. mundi enn eiga eptir nokkra stund 
ólifaða, og Óskuðum fósturjörðu okkar til heilla 
með, að hann henni til vegs og sóma gæti nú hér 
eptir eingaungu gefið sig við þeim vísindalegu störfum, 
sem honum létu svo forkunnar- vel. En drottni 
þókknaðist að hafa það öðruvísi, hans vegir eru 
órannsakanlegir; hann tók þann framliðna heim til 
sín, þegar speki hans þókti hentugast, og hversu 
mikill sem missir og söknuður okkar er, þá eigum 
við þó, ef við erum kristilega sinnaðir, að geta sagt 
af hjarta: dróttinn gaf, drottinn burt tók, sé nafnið 
drottins vegsamað; því þessi orð lýsa kristilegu 
þakklæti og kristilegum söknuði: Kristilegu þakk- 
læti, að því leyti sem kristinn maður þakkar guði 
fyrir allt gott, sem verður á vegi hans í lífinu, og 
kristilegum söknuði, að því leyti sem kristinn maður 
tregar að sönnu missi hinnar góðu gjafar, en lætur 
þó söknuð sinn stjórnast af undirgefni undir guðs 
vilja. Við þetta sorglega og hátíðlega tækifæri séu 
því. þessi orð okkur hugföst: drottinn „gaf, drottinn 
burt tók, sé nafnið drottins végsamað. 


Drottinn gaf okkur þenna framliðna bróður; 
hann var sannarleg guðs-gjöf, og gjöfin var mékil. 
Það er eðlilegt, þó við, meðan við sem únglíngar 
nutum tilsagnar hins framliðna, tækjum helzt eptir 
því, hvað ágætur kennari hann var, þó við þá helzg 

tækjum eptir hans frábæra lipurleik í að. kenna, 
sem, samfara hans blíða og ástúðlega viðmóti, gjörði 
okkur svo létt fyrir að nema; það er eðlilegt, þó 
við á þeim aldri einkanlega virtum og elskuðum 
hann, sem afbragðs- gáfaðan, lipran og alúðarfullan 
kennara. Um annað gátum við þá ekki eiginlega 
dæmt; og þetta hefði líka verið nóg þakklætisefni 
við drottinn, því það er sönn velgjörð guðs, þegar 
hann lætur æskumanninn fá slíkan kennara. En 
virðíng okkar fyrir hinum framliðna hefir allt af 
aukizt meir og meir, eptir því sem við sjálfir vitkuð- 
umst betur, eptir því sem sjóndeildarhríngur sjálfra 
okkar stækkaði, og við lærðum að skoða líf hans 
frá fleiri hliðum, og sáum, hve mikið honum var 
"gefið á svo margan hátt, og hve mikið okkur var 
gefið í honum, og nú getum við vissulega allir af 
fullri sannfæríngu hjartans sagt, að hann var sann- 
arleg guðs-gjöf; nú finnum við vissulega allir til 
þess, að við höfum orsök til að þakka guði, ekki 
einúngis fyrir það, að hann lét okkur hlotnast, að 
hafa hann fyrir kenniföður, heldur og einnig fyrir 
hitt, að hann löt hann fæðast og lifa sem Íslend- 
íng. Sérhver þjóð, þó hún sö fremri og fjölmenn- 
ari, en við Íslendíngar, má þakka góðum guði fyrir 
slíka gjöf, þegar hann lætur sitt guðlega gáfnaljós 
skína svo skært hjá einhverjum manni, að það get- 
ur stráð geislum sínum á menntalíf þjóðarinnar og 
borið ávöxtu fyrir alda og óborna. Þess háttar menn 
eru sjaldgæf guðs- gjöf hjá öllum þjóðum; en því 

sjaldgæfari og stærri sem gjöfin er, því fremur má 
hún vekja hverja þjóð til þakklætis við drottinn, 
og það er einginn efi á því, að hinn framliðna má 
telja með slíkum mönnum. Guð hafði gefið hon- 
um $vo óvenjulega mikið; gáfúrnar voru frábærar, 
skarpleikinn mikill, fegurðar- tilfinnanin sérlega næm, 
ímyndunaraflið fjörugt og hugsanirnar háfleygar; fá- 
um er hvert um sig gefið í eins ríkulegum mali, 
og honum, og fæstum að hafa það allt eins fagur- 
lega sameinað og hann; hjá honum bar ekkert annað 
ofurliða, heldur var það. allt í innilegri og lifandi 
samhljóðan, og það er þessi samhljóðan, sem gjörir 
gáfurnar svo fagrar; það er hún, sem gjörði hinn 
framliðna að svo frábærum snillíngi, og hvað eina 
að snilldarverki, sem frá hans hendi kom, hvort 
heldur það var í bundinni eða óbundinni ræðu. 
Það leiddi mig oflángt, ef eg færi að leiða rök til 
þessa af ritum hans, og hvað þarf að leiða rök að 
því, sem er lifandi sannfæríng vor allra, og allra, 
sem tilhans þekktu, og sem verður að lifandi sann- 
færíngu hvers eins, sem tekur sér rit hans í hönd, 
og ber nokkurt skynbragð á gáfna-snilld? Honum 
var mikið gefið, en hann varði því líka trúlega; 
hann vissi, að af þeim, sem mikið er gefið, verður 
mikils krafizt; þess vegna vann hann, meðan dagur 
vannst til. Eins og gáfurnar „voru afbragð, eins 
var þolið og iðjusemin óþreytandi, og því var ekki 
furða, þó hann væri vísindamaður, og þó hann af- 
kastaði svo miklu; en það ernæsta fágætt, að aðrir 

eins gáfumenn séu jafnmiklir iðjumenn, og hann 
var. Vegna sinnar einstaklegu iðjusemi fékk hann 
líka tíma til að vanda allt sem hann gjörði, og 
hann vandaði það allt, því hans næma fegurðar- 
tilfinnan leyfði honum ekki að kasta höndunum til 
neins, eða skilja eptir misfellur eða ójöfnur á nokkr- 
um hlut. En í því lýsti sér hans frábæra gáfna- 
ljós, að hve mikið sem hann vandaði sig, þá misst- 
ist hvorki fjör nö. lipurleiki. Þetta kom til af því, 
að hann hafði fullkomið vald yfir hugsunum sínum, 
og það gat hann haft, af því hann hafði fullkomið 
vald yfir málinu, og gat valið hverri hugsun þann 
snotrasta og heppilegasta búníng. Hafi nokkur 
maður gjörþekkt eðli íslenzka málsins í þess innstu 
og dýpstu rótum, þá var það hinn framliðni, og 
hann ekki einúngis gjörpekkti það, heldur var hann 
því svo innlífaður, að það var eins og hann lifði 
í málinu, og eins og uppspretta málsins lifði í hon- 
um, og í ritum hans runnu lifandi straumar hins 
hreina og fagra máls út um landið, og útum önn- 
ur lönd, og gjörðu hann nafnfrægan hér og annar- 
staðar, og þó leitaði hann ekki sjálfum sér frægðar, 
heldur aflaði málið honum frægðar, af því hann 
víðfrægði það, og því mun minníngu hans verða 
haldið uppi af máli okkar, meðan það lifir. Við 
höfum því tilefni til að þakka guði fyrir þessa 
miklu gjöf. 

Gjöfin var bæði mikil og góð; því hinn fram- 
liðni var ekki einúngis mikill maður, heldur og góð- 

ur maður; góðmennskan auðkennir alla hans æli; 
hún lýsti sér jafnan í hans blíða og ástúólega við- 
móti, í hans gáfuðu og gamansömu viðræðum og í 
öllu hans dagfari; elskurík umgeingni hans við konu 
og börn, við vini og vandamenn, og ljúfmennska hans 
við alla er alkunn; stillíng hans og hugarrósemi 
var fram Í dauðann sjálfri sér lík; hún var sprott- 
in af kristilegri rót, af óbifanlegu trausti á guðs 
föðurlegu gæzku, og öll hans breytni lýsir því, að 
það er kveðið af hjarta, sem stendur í einum sálmi 
hans: 

Ó, hvað veikan það hressir huga, 

að hefja klökkva sál til þín; 

ekkert mótlæti mig kann buga, 

meðan eg veit þú gætir mín; 

allt skapað birtir almátt þinn, 

alstaðar eg þinn kærleik finn. * 
Þessi orð sýna okkur, hvaðan hann leitaði sör sálar- 
styrks í lífinu, og hvers vegna hann gat tekið dauð- 
anum með þeirri hugarrósemi og undirgefni undir 
guðs vilja, sem hann gjörði. Líf hans var eins og 
ljós; það logaði skært og fagurlega, en þó jafnt og 
stöðugt; af gáfum hans og hjartans blíðu lagði birtu 
nær og fjær, þángað til hann slokknaði út af, eins 
og ljós; af því hann var sáttur við lífið, átti hann 
svo hægt með að sætta sig við dauðann. Nú er 
ljósið slokknað, nú er hann horfinn oss að sýnileg- 
um návistum, og vor himneski faðir hefir tekið þessa 
miklu og góðu gjöf til sín aptur. Himnafaðirinn 

mun virða okkur til vorkunar, þó söknuður okkar 
sé mikill, þó eptirsjón okkar sé mikil, því vér höf- 
um eptir miklu að sjá. Æ, eg vil ekki tala um 
harm ekkjunnar og barnanna, sem hafa misst blíð- 
asta mann og bezta föður; það væri til að ýfa hjarta- 
sár þeirra enn meir, að fara þar um fleiri orðum: 
eg vil heldur ekki minnast á söknuð vina hans og 
vandamanna, sem trega tryggvan og ástúðlegan vin, 
og trega hann því meir, sem þeir betur finna til 
þess, að það er sjaldgæft á hinum efri árum æf- 
innar, að nýir vinir geti bætt missi trúrra og ein- 
lægra fornvina. En eg tala einkanlega um okkur 
lærisveina hins framliðna; og þegar eg tala um 
lærisveina hans, þá get eg talað um alla Íslendínga; 
því leingi munum við Íslendíngar geta lært af hon- 
um, og numið margan fróðleik af ritum hans. Við 
höfum eptir miklu að sjá, og okkur finnst það nú, 
eins og missirinn sö óbætanlegur, af því við höfum 
svo fáa vísindamenn og aungvan til að skipa í skarð- 
ið, þar sem hann stóð svo framarlega í flokki okkar, 
og í mörgu tilliti vissulega fremstur, og það sem 
eykur á söknuð vorn, er sér í lagi það, að við eins 
og sjáum í anda, hve miklu hann enn hefði getað 
afkastað fósturjörðu okkar til frægðar og heilla, 
hefði honum unnizt aldur til. En það var drottinn, 
sem tók hann burtu, og því megum við ekki mögla, 
heldur ber oss í auðmýkt að beygja oss undir hans 
vísdómsfulla vilja, og treysta því, að hann einn 

veit, hvað bezt hagar, og að hann kallar sín börn 
burt á hæfilegasta tíma. 

Með þessari huggun í hjörtum okkar kveðjum 
við þá moldir þínar, framliðni kennifaðir. Þitt dæmi 
skal hvetja okkur, til að lifa kristilega, og leitast 
við að gagna fósturjörðu okkar, hver í sínum 
verkahríng. Minníng þín lifir í blessun; hún mun 
æ lifa heiðruð og elskuð í hjörtum okkar, í hjört- 
um ástvina þinna, í hjörtum allra góðra Íslendínga; 
og með ritum þínum hefir þú reist þér þann minnis- 
varða, sem tíminn mun eiga bágt með að eyða; 
sjálfur lifir þú sæll hjá guði; honum sé þökk fyrir 
þína liðnu æfi; hann gaf þig, hann tók þig burt: 
hans nafn sé vegsamað. Amen. 


nn Á Sl 


IV. 
Grafskriptir. 





1. Grafskript'. 
Se 


Hér liggur 
duptið jaróneska, sem dáið gat, 
hjúpur ódauðlegs anda 
Sveinbjarnar Egilssonar Ds. 
Hann fæddist 6. marz 1791; 
giptist 20. júní 1822 
jómfr. Helgu Benedictsdóttur fædd. Gröndal, 
varð kennari við Íslands lærða skóla 
27. marz 1819, 
lærifaðir í guðfræði 27. nóvember 1843, 
skólameistari í Reykjavíkur lærða skóla 
27. apríl 1846; 
flutti alfari til andanna föður, hvar 
hans arfahluti og hugur var, 
17. ágúst 1852. 
Eptir þreyir ekkja hans og 9 börn, 
3 biðu föður síns í blíð- 
heimum. 








„ J) Prentuð áður álausu blaði og í „Ný Tíó.“ 1852, 78. bls. 

Hans lærdómur, gáfnasnilld, og smekkvísi, 
hæversk glaðværð og hjartagæzka, 
hans tállausa tryggð, tilgjörðarlaust 

lítillæti og ljúfmennska 
áunnu honum 
frægð og heiður utanlands og innan, 
ást og kærleika og sáran söknuð 
vandamanna og vina. 

Þegar allt það hversdagslega er fyrir laungu 
gleymt, mun hans um aldur getið 
verða meðal Íslands helztu 
merkismanna ; 
því 
„Sá vísi eptirskilur meira nafn en þúsund 
aðrir, og þó hann gángi til hvíldar, 
eykur hann það“. 


Sírak, 39., v< 15. 


Svo minntist vinar síns 


Þ. Suð. 

2. Grafskript. 
Tr 


Conduntur cineres tumulo, 
lux ignea coelo 
Sveinbjörnis Egilssonii, 
qui natus est d. 6. Martii a. d. 1791, collega fuit 
scholae Bessastadensis ab a. 1819 usque ad a. 1846, 
rector scholae Reykjavicanae ab a. 1846 usqve ad a. 
1851, creatus Doctor Theologiae Universitatis Vratis- 
laviensis a. d. 1843, ab a. d. 1825 Societatis Regiae 
Antiquariorum Septemtrionalium socius. 
Uxorem duxit a. 1822: 
Helgam Benedicti Gröndal, 
quacum liberos duodecim produxit. 


Vir egregiis dotibus animi praeditus, ingenio acutis- 
simo, poeta lepidissimus et duleissimus, Graecae et 
Latinae linguae cultor sagacissimus; linguarum 
borealium antiquarum omnium sui temporis inve- 
stigatorum versatissimus et longe acutissimus inter- 
pres, omnem splendorem pulchritudinis et decoris 
' „  amáns. 
Habuit amorem principium et regulam totius vitae, 
vita autem eum docuit, perversos animos amore non 
esse mulcendos. 


Ille vixit, amicus Musarum et Apollinis ocellus, dei 
supremi nomen metuens et amans, gloriam patriae 
sollicita assiduitate augens, etsi res publicas non 
tractaret, donec die septimo decimo mensis ÁAugusti 

anno domini 1852 animam tranquillo somno leniter 

exspiravit, sanctum lumen, divina sapientia coele- 

stique amore splendens, sicuti animus eius non fuit 
nisi Sancta tranquillitas pacis et amoris. 


Omnes docti et iusti eum, e mediis operibus, non; 
solum subtilibus et doctis, sed etiam sublimibus et 
þoéticis, subita morte ereptum lugent; ille enim non 
solum Íslandiae, verum etiam omni cohorti alumno- 
rum Musarum cuiuscunque gentis subtilis et elegans 
nuntius fuit sapientiae et doctorum studiorum. 


Desine iam cantum grata Philomela sub umbra, 
Salliope lacrymans, funere tacta, dolet. 

Moestaque cur yolitas, tennis fringilla, per auras? 
Desine, et ad bustum iam tibi quaere locum. 

Conditur hoc tumulo mortalis corporis umbra; 
Gloria morte carens regna beata tenet. 

Audiet in coelis divini carmina Homeri, 
Et datum viva voce Nasonis opus. 

Elysiumque colens, nunc accipe laetus amicum 
Doectum, duleiloquum, docte Catulle, tuum. 

Ars quoque et ingenium vivunt, et mentis acumen: 
Haec violare licet non, fera Parca, tibi. 


Moaxadpor ol Togqeis, ór aðtol simgovopaovar 
; Tip yi. 
Maxago1 ol stpmvororol, ört auTol víol fMeoð 
sindmGovtar. 
Matth. 
B. Gröndal. 





2 


{Latínan snúin á íslenzku)". 


dl 
|} 


Dylur mold en á himni lifir 
dauðlegar leifar, ljósfögur sál 
Sveinbjarnar Egilssonar, 
sem fæddist 6. marz 1791, var kennari við Bessa- 
staðaskóla frá 1819 til 1846, rektor Reykjavíkur- 
skóla frá 1846 til 1851, varð Doctor í guðfræði 
við Bresláarháskóla 1843, og frá 1825 meðlimur 
hins konúnglega norræna fornfræðafélags.  Giptist 
1822 Helgu B. Gröndal, og eignaðist með henni 
tólf börn. 
Hann var gæddur frábæru atgjörvi andans, skarp- 
vitur og djúpsær, lipurt og ágætt skáld; hann var 
hinn skarpasti í griskri og latínskri málvísi, og djúp- 
sæjastur allra þeirra, sem á hans öld stunduðu og 
þýddu  forntúngu norðurlanda. Hann unni alhi 
fegurð, og elskaði allt það, sem var heiðarlegt og 
gott. Elskan var grundvöllur og leiðarstjarna líls 
hans, en lífið kenndi honum það, að elskan er ekki 
ætíð einhlít í öllum atvikum mannlegrar æfi. 


Hann var ástvinur menntagyðjanna, og eptirlæti þess 
guðdóms, sem af er runnin skáldleg fegurð og inn- 
dælir hljómar; hann óttaðist og elskaði guð, og jók 
frægð fósturjarðar sinnar með óþreytanlegri iðju, 








!) Prentuð áður í 4. ári Þþjóðólfs 1802, 361. bls. 

þángað til hann, hinn 17. dag ágústmánaðar 1852, 

leið aptur til drottins, sem hann var áður hjá, eins 

og heilagt ljós, skínandi af himneskri vizku og 

elskuríkum anda, eins og líf hans og andi ætíð var 
heilög kyrrð friðar og elsku. 


Allir menntaðir og réttsýnir menn munu harma 
þann, sem skjótur dauði svipti burtu frá mörgum 
verkum, ekki einúngis fullum af lærdómi og djúp- 
sæjum skarpleika, heldur og einnig af háleitri og 
skáldlegri fegurð; því að hann var ekki einúngis 
fyrir Ísland eitt, heldur og líka fyrir menntaða menn 
allra þjóða, djúpsær og lipur í rannsóknum vizk- 
unnar Og vísindanna. 





Hættu að sýngja, svalan mæra, 

er situr um kvöld í dimmum lund. 
Þú hlýtur einnig fórn að færa, 

er fagurblíð um harmastund 
saunggyðjan krýpur kumlum hjá, 
kveinandi yfir fölvum ná. 


Von er þú grátir, gyðjan fríða, 
geinginn er burtu sonur þinn. 
Þókknaðist drottni lands og lýða 
að leiða þángað ástvin sinn, 
þar sem ei haustið þjakar reyr, 
þar sem að gleðin aldrei deyr. 


vð 

Nú hylur grund und björtum blóma 
brostið og dáið augna ljós; 

verkin hans æ hjá lýðum ljóma, 

þó leiðið prýði eingin rós; 

vel sé þér blíða og bjarta sál, 
braut þín er ekki leingur hál. 





Sælir eru hógværir, því að þeir munu landið hljóta. 
Sælir eru þeir, sem friðinn semja, því að þeir munu 
guðs börn kallaðir verða. 

Matth. 


Þ. Gröndal. 


V. 
Errfiljóð.. 


lr 
Minníngar-ljóð 
eptir 
Sveinbjörn Egilsson. 


I. 
Sit eg á hugar ljósu leiti, 
lít eg eyju frosta hvíta; 
lít eg sævar leiðir yfir, 
lít eg tind með jökul- linda. 
Lít eg geim í ljósi og húmi 
líða fram að settum tíðum; 
leiði eg sjónum líf og dauða, 
lífið deyja og burtu svífa. 


F 11. 
Stendur kyrr, þótt geysi um grundir 
grimmur dauði og veiti nauðir, 
girður ís og gliti ljósu 
Garðarshólmi ellivarður. 
Sveipar himinn silfurhjúpi 
svalan tind og jökul- linda; 
það eru gljáar gullinblæjur 
geislarósa norðurljósa. 


36 


TI. 
Fósturjörð og björgin bezta, 
breiðum girð af öldu - leiðum ! 
setta hefir þig dýrðar drottinn 
dyggilega styrktar - tryggur ! 
Faldinn skrúði frosta köldu 
fölnar aldrei blóminn kaldur; 
hafinn krapta hitans yfir 
hann mun vara, og aldrei farast. 


IV. 


Móður - mold, sem blæju breiðir 
blíð á ná, þótt harmar svíði! 
það, sem af þér fyrrum fæðist, 
fer til þín, er lífið dvínar. 
Sjálf þú fæðir, sjálf þú leiðir 
sjóta fjöld að högum völdum; 
aptur tekur, og ljær svo líki 
ljúfa grund að hinnsta blundi. 


A 
Sit eg á hugar ljósu leiti, 
lít eg grund og skógarlundi; 
ýfir lauf og inndælt bifast 
aldin- skrúð í daggar - úða; 
leika, geislar litum ríkir, 
ljósir boðar aptanroða; 
dropar blunda á blómgum linda, 
bliki kasta daggar - rastir. 

VI. 
Þar eru meiðir margir fríðir; 
munarblær í limi hrærist; 
ljúfum rómi í rökkurs húmi 
rennur andi af himins landi. 
Aldin hneigjast; laufin lægjast, 
sem leggi að eyru til að heyra: 
undur- hljóð með furðu - friði 
frævis - tjöldin sveipar öldum. 


AL 
Líða margar hlyns frá hörgi 
hreima- raddir að eyrum kvaddar: 
vopna - hljóð og víga - kvæði; 
' Víngnis hjaldur á búngum skjalda; 
hörpu- eymur, hvellur rómur, 
hetjum súnginn á Egils túngu, 
dunar í fjarska; svásir svanir 
svífa und skýjum daggar - hlýjum. 


VIL 
Reistar eru við rætur traustar 
reginstofna, viðjum ofnar, 
gullnar töflur, að grasi fallnar, 
grafnar letri og mynda - safni. 
Glóir fold af ægis eldi, 
undnum ljóma og grænum blóma. 
Aldin hneigjast; laufin lægjast, 
lángar að sjá hvað gullið tjáir. 


v 

IX. 
Fagur er reitur frægra að líta, 
falinn blóma og gullnum ljóma; 
þar eru nöfn, er lýðir nefna, 
numin dauða úr geimnum auða. 
Faldinn grænum grasa - reinum 
girðir hann djúpur ægis hjúpur 
meginkaldri marar - öldu, 
munaðblárri, unaðgljárri. 


X. 


Þitt er nafn hjá frægum nöfnum, 
nýt er fæddi eyjan hvíta, 

ritað á gylltan, gulli smeltan, 
glæstan skjöld und meiða tjöldum ; 
þú, sem mestan heiður og hæstan 
hefir af þúngri Snorra túngu; 
fræddir mig, og feril greiddir, 
faðir minn, með iðju þinni. 


XI. 


Þeir eru meiðir meginfríðir 
mætum runnir af sama“ brunni; 
aldin-blómi af frævum földum 
fastrar iðju, vermdur af gyðju. 
Frægir sáðu og lýðum löðu 
loga, kveikta regns við boga; 
þær hefir sólir eflt og alið 
uppheims laga-valdi Saga. 

Heil sértú, af æðstum alin 
uppheims- sjóla, á foldar bóli, 
lítil að sjá, en firnum fáin 
falin iðja, er guð vill styðja! 
Einnig þú í blóma búi 

býrð og felst, en ótal dýrðir 
kraptur hulinn sjónum selur; 
sæðið leiðir að gildum. meiði. 


XI. 
Það ertú, sem geisla gljáan 
gefur sál, og fegrar málið; 
það ertú, sem afli nýju 
andann mætan verða lætur. 
það ertú, sem beisku bægir 
bölvi, og sárum öfundar tárum; 
andi drottins, ofan sendur 
ást að vekja, böl að hrekja. 


XIV. 


Þú, sem niður leiðst að láti, 
ljúf og vær, úr djúpi tæru; 
vizkurík, en samt þig veika 
vel skiljandi, hógvær lilja! 
Þú, sem sælu æðstur sjóli 
sjálfur bjó með krapti nógum; 
stoðin lýða, styrkur þjóða, 
stöðvuð ei, hve máttú deyja ? 

XV. 


Hermir skjöldur harmi faldinn, 
helltur yfir tára bifi; 

„Þér sö vel, sem hógvær hvílir, 
helgum undinn dauða- blundi; 
góðan löztu guð þinn ráða, 
gafst ei um hrósið foldar ljósa: 
veitir þér nú skrautið skæra 
skapari þinn fyrir ásján sinni“. 


XVI. 


„Þín munu verkin mörg að marki 
moldum lifa þjóðar yfir; 

andans ljós, er kveiktirð! endur, 

ei mun deyja á Garðarseyju. 

Og þótt aumir öfundar- rómi 

allir vilji, að helzt það falli, 

þeim skal sjálfum snaran bölvuð 
snúin að hjaldri; þrífist þeir aldri!“ 


XVII. 
Sit eg á hugar ljósu leiti, 
lít eg eyju frosta hvíta. 
Lít eg af aldar lágri foldu 
logana skæru um himins boga. 
Lofaður sértú, ljósum yfir, 
lýða ssjóli á alvalds stóli! 
Lofaður sértú, hæstur hafinn! 
Heiður sö þér um veröld breiða ! 

XVII. 

Dýrð sé þér og skrautið skæra, 
skaparinn góði, faðir þjóða; 
fyrir þér ægir alheims logar 
eins í smáu, sem í háu. 

Styrk þú veittir og andans orku 
Ísaþjóð af mætti góðum; 

valdir stað, og ríkum ráðum 
réttan allt í tíma settir. 


XIX. 
Lof þitt hljómar ljósum ofar, 
á loga-braut, í himins skautum; 
lof þitt dreymir lilja, er sefur 
lilju-draumi blám hjá straumi. 
Lof þitt bárur lángar hreifa; 
lifir það jökul=tindum yfir; 
lof þitt hljómar um öld. og æfi, 
engla súngið hátt af túngum! 


Xx. 
Sælt er jöfur slíkan að hafa; 
slíkan drottinn, engu líkan; — 
guð er faðir hverra góðra; 
geymir þá í betra heimi. — 
Heill sértú, að himinstóli 
hafinn yfir dauðra grafir, 
andinn sæll, að himins höllu! 
horfinn svárum jarðar tárum! 
Benedikt Gröndal. 

2. 


Sveinbjörn Egilsson. 


I. 
Sorti, Ísland! sígur á bjarta 
sólu vonar þinna sona: 
út er hafinn enn til grafar 
einhver mesti þeirra og bezti — 
Jónas bæði og Bjarni áður 
burtu kipptust, lífi sviptir — 
og Helja nöpur heimtar döprum 
Hómer vorn að skapadómi 


1. 

Harpan þegir; því er eigi 

þetta kyn að mennta vini 

skeri alla, að skyldi falla 
skáldið blíða í miðjum klíðum. 
Hnípið er land; en leystur andi 
ljósra heim til sólar-geima 
svífur, þar er svinnur skari 
Sveinbjörns vonar Egilssonar. 


' 

TI. 
Gráttu fold, því fela áttu 
fagursmiðinn máls og braga, 
snillíng mikinn, snjallan í öllu 
og snoturmenni — við atburð þenna; 
gráttu björk á grænni mörku, 
gráttu rós á blómsveig ljósum; 
grátið Braga úr helju hagan, 
hann því saung um ykkur laungum. 


IV. 


En þó að veini stokkar og steinar, 
standa norna álög fornu: 

traustur fellur eins viður að velli 
og veikbyggt fis, eða laufblað visið. 
Drottinn jók oss tár, því tók nú 

til sín hann strax, fremur en annan. 
Hulið ráð, en hulan bráðum 
hverfur frá, vér skynjað fáum. 


A 
Burt í friði ljós er liðið, 
lærdóms blóm og mennta sóni; 
Snorra og Ara er þá farinn 
ítur jafni; frónið sýtir. 
Verndareingil vör þar feingum 
vorrar túngu fornu og úngu, 
því rétta kvistu að rótum misstum 
rekja verk hans frægu og merku. 

VI. 
Meðan Ísa aldnir rísa 
úti á hafi tindar úr kafi, 
og meðan íslenzkt mál óbrjálað 
mælir þjóð. á norður slóðum: 
hans mun nafn í heiðri jafnan 
hafið yfir sorta grafar; 
hans munu rit, meðan höldar vita, 
halda upp þjóðar frægð um aldur: 


T. Þorleifsson. 


3. 
Sveinbjörn Egilsson! 
Grjótaldar rær gildi 
geðreinar Þorsteini, 
bergmöra glymr bára 
bið ek lýða kyn hlýða! 
REFR SKÁLD. 


a 
„Út heyri ek svan sveita 
sáraþorns“, en fornra 
minnist benþiðurr meina, 
málmfjallaðan gjalla; 
nú kveór ná hinn ítra 
Njóts geim-rötuð heima, 
þann er af mærðarmönnum 
mest vann öld at flestu. 


1. 


Dapra kveðr hann drúpa 
drótt, er fyrrum sótti, 

þá var annat hljóð unnar, 
ólm at Garðarshólma: 
lagðr er nú sá er lögðis 
lýðs nam hyggju þýða, 
hans kveða horfit svörði 
hold, í vígðri moldu. 





!) Þessi ljóð „eru áður prentuð í 18. ári „Nýrra Fölagsrita“ 
157.—162. bls., og eptir þeim eru þan hör prentuð. 

ll. 


Autt er út at líta 

allt Víóblinda galtar, 
köld er utan alda, 

eið á norðrleiðir: 
frystin sitr þar fóstra 
föl í ægi svölum, 
æstan fellr af alla 
Ýmis blóð, fornra ljóða. 


IV. 


Hulit var húms í dölum 
heims, er þángat beimar 
báru nýtir frá neytri 
Noregs strönd, ofar löndum, 
orð þat, er enn má verða 
oss, ef viljum hnossir, 
heims í hverfum glaumi 
huggun mest og von flestum. 


v. 


Hulit var oss, þó at, ála, 
óð stofnuðu góðan 
forn-skáld, fjörnis kindar 
fur goðmálgra bura: 
hulit var oss, því at eli 
ei kunnum „vér gunnar, 
því er gjörði sjöt sverða 
slíng at orðaþíngi. 

VI. 


Einum eigum at launa 
allt, er fyrnska svalt-a, 
þeim er hodd úr húmi 
hóf fram mærðar glanma: 
hollr var honum at öllu 
hinn, er óð gat svinnan 
nú er hann lík, ok Loki: 
leikr af náinn bleika. 


VI. 


Hniginn er heims at dómi 
hinn, er öld át minnum 
opt með ærnri giptu 

óð um myrkr ljóða: 

hver mun nú, sá er nemi 
Nás hallar svo allan 
fjörð, of lýsa fyrðum 
fornaldar um vé skálda? 


| 


VIL. 
Hver mun endr, sá er unda 
eins kunni vel runninn 
Kvásis dreyra hinn dýra, 
dáðmæran brag stæra, 
þann er áðr for öðrum, 
óð, kvað stillir ljóða, 
glaðr á girzkra þjóða 
grund nær Hellusundi? 

IX. 
Engan veit ek, en ángrs 
enn mun þjóð of kenna, 
vön mun öld, þó at aldir 
enn víki, hans líka; 
lengi mun þjóð of þrúngin 
þess, er, trega vera, 
kunni eins at inna 
Yggjar feng fyrir drengjum. 


X. 
Hné, þar er hann nam skýja 
hallar valdr of aldri, 
góðr, við grand ei kendr, 
gagnsæll vinr bragna, 
Sá er einn nam unnum 
óðhrærandi mærum 
megináss af megni 
málmagaldrs at valda. 


XL. 


Hné þar hinnstr fornra, 
heim sótti guð beimr, 
trauðr em ek Tveggja greiða 
tannstraum, fræðimanna: 

víst var vitr at flestu 

vinr minn ok svo hinna, 
þeira er gátu salsætu, 

sylg Grímnis, lá Hrímnis. 

XTl. 

Farit hafði hinn fróði, 
fornan þyl ek horna 
Óðins straum af æði, 
endr um mærðar lendur: 
sótti glaðr at prýttri 
grund Parnassus sprunda, 
hafði spurð, nö sparði, 
spjöll af Dofrafjöllum. 


XIII. 


Getit hafði, sá er gotnum 
Gauts hyggju vann trygga, 
sækidrukk ósvikinn 
Sveims úr jötunheimum; 
bergja nam á bjarga, 
Boðn óx at þat, móðnis, 
sunnr leit seimagrennir, 
Són á-Helíkóni. 


XIV. 


Óðs kveða endrgæði 
allir til snimma fallinn, 
daprast hugr af döpru, 
drottinn minn, at inna: 
„Bráðr, kvað borginmóði, 
betr var fyrr of getin, 
þá er foldgrepp fylgdum 
fimbulheims um geima“. 


XV. 

„Auð er erfimeiða, 
ólmast Rán at hólmi, 
elrisgrund, en ollu 
Eylúðrs því brúðir: 
eyðist forn, sízt, óðr, 
ítr hollvinr hvítra 
fornra fræðivarna 
fór um æginn stóra“. 


XVL 


Svo kvað hrafn, en hrafna 
heyrði ek orð um þat norðan, 
drótt nemi Dvalins réttu 
dýran þátt, um náttu: 

flutti -orri, því, atta, 

endr feigð lífi rendi, 

dauðra dverga græði, 
dagg-,— en ek mun þagna. 


G. Brynjúlfsson. 


4. 
Kveðið 
við lát Drs. ÍS, Egilssonar. 


1 
Þar föll á fold 
enn, fjölvitri 
Sveinbjörn Egilsarli: 
sá bar jafnlyndi 
í sorg og gleði, 
en gegndi ei skjali guma. 


1. 
Og þó hamíngjan 
honum sýndi 
hót hverflyndra vina, 
var hann sem klettur, 
og veik ei frá 
skyldna sinna skeiði. 


TIl. 
Þekkti eg 
frá úngdóms aldri 
ekki líka hans; 
var fullorðinn 
fárra ára 


að menntum og mannúðleika. 
ÞE 


IV. 
Svona fer dyggð 
og dáóðrekki, ' 
vit og virkta hvað. 
Eitt er þó eð öflga, 
sem aldrei deyr: 
rykti gott og rómur. 

Þ. Sveinsson. 


9. 
Við greptrun 
Drs. 8. Egilssonar, 27. dag ágústm. 1852. 


Helgaður andi í himins dýrðar sölum 
nú hrósar sigri yfir lífsins þraut, 
og duptið, snortið dauðans vindblæ svölum, 
í drottins friði geymir jarðarskaut. 
En hans vér söknum, harma reyrðir böndum, 
hvers trautt jafníngja munum eiga von; 
því vér þess yfir vinar moldum stöndum, 
sem vissum dýrstan: Sveinbjörn Egilsson. 
Br. Oddsson. ; 

